COMITETUL JUDEŢEAN PENTRU SITUAŢII DE URGENŢĂ IAŞI

Nr. 68 din 02.04.2021  
HOTĂRÂRE
privind măsurile adoptate în cadrul ședinței extraordinare

din data de 02.04.2021  
Comitetul Județean pentru Situații de Urgență Iași, constituit prin Ordinul nr. 119/11.03.2021 al Prefectului județului Iași, întrunit în ședință extraordinară în data de 02.04.2021;


În temeiul art. 22, lit. b din O.U.G. nr. 21/15.04.2004, privind Sistemul Național de Management al Situațiilor de urgență, aprobată prin Legea nr. 15/28.02.2005, cu completările și modificările ulterioare, a H.G. nr. 1491/09.09.2004 privind aprobarea Regulamentului cadru privind structura organizatorică, atribuțiile, funcționarea și dotarea comitetelor și centrelor operative pentru situații de urgență;
În conformitate cu Legea nr. 55/2020 privind unele măsuri   pentru prevenirea și combaterea efectelor pandemiei de COVID-19;

În temeiul prevederilor Legii nr. 136 din 18.07.2020 privind instituirea unor măsuri în domeniul sănătății publice în situații de risc epidemiologic și biologic;
Având în vedere Analiza privind incidența cumulată a cazurilor la 14 zile la nivelul județului Iași prezentată de Direcția de Sănătate Publică Iași;
Având în vedere datele statistice actualizate privind evidența populației puse la dispoziție de Direcția pentru Evidența Persoanelor și Administrarea Bazelor de Date;
Având în vedere Hotărârea de Guvern nr. 293/10.03.2021, privind prelungirea stării de alertă pe teritoriul României începând cu data de 14 martie 2021 precum și stabilirea măsurilor care se aplică pe durata acesteia pentru prevenirea și combaterea pandemiei de COVID -19, cu modificările și completările ulterioare;

Având în vedere Hotărârea de Guvern nr. 348/25.03.2021, privind completarea și modificarea Anexei 3 la Hotărârea de Guvern nr. 293/10.03.2021, privind prelungirea stării de alertă pe teritoriul României începând cu data de 14 martie 2021 precum și stabilirea măsurilor care se aplică pe durata acesteia pentru prevenirea și combaterea pandemiei de COVID -19, emite prezenta
HOTĂRÂRE:

Art. 1. (1) Activitatea cu publicul a operatorilor economici care desfășoară activități de preparare, comercializare și consum al produselor alimentare și/sau băuturilor alcoolice și nealcoolice, de tipul restaurantelor și cafenelelor, în interiorul clădirilor și a operatorilor economici care desfăşoară activităţi în spaţiile publice închise care au un acoperiş, plafon sau tavan şi care sunt delimitate de cel puţin 2 pereţi, indiferent de natura acestora sau de caracterul temporar sau permanent din comunele Aroneanu (6,62), Oțeleni (3,02), unde incidența cumulată a cazurilor la 14 zile este mai mare de 3/1000 de locuitori, este interzisă.

(2) Activitatea cu publicul a operatorilor economici care desfășoară activități de preparare, comercializare și consum al produselor alimentare și/sau băuturilor alcoolice și nealcoolice, de tipul restaurantelor și cafenelelor, în interiorul clădirilor și a operatorilor economici care desfăşoară activităţi în spaţiile publice închise care au un acoperiş, plafon sau tavan şi care sunt delimitate de cel puţin 2 pereţi, indiferent de natura acestora sau de caracterul temporar sau permanent din comunele Lespezi (2,79), Lețcani (1,88), Trifești (1,54), Țibana (1,83), Tomești (2,78), unde incidența cumulată a cazurilor la 14 zile este mai mare de 1,5 și mai mică sau egală cu 3/1000 de locuitori, este permisă fără a depăși 30% din capacitatea maximă a spațiului în intervalul orar 6,00-22,00. 
Art. 2 (1) Activitatea restaurantelor și a cafenelelor din interiorul hotelurilor, pensiunilor sau altor unități de cazare și a operatorilor economici care desfăşoară activităţi în spaţiile publice închise care au un acoperiş, plafon sau tavan şi care sunt delimitate de cel puţin 2 pereţi, indiferent de natura acestora sau de caracterul temporar sau permanent din comunele Aroneanu (6,62), Oțeleni (3,02), unde incidența cumulată a cazurilor la 14 zile este mai mare de 3/1000 de locuitori este permisă doar pentru persoanele cazate în cadrul acestor unități de cazare. 
(2) Activitatea restaurantelor și a cafenelelor din interiorul hotelurilor, pensiunilor sau altor unități de cazare și a operatorilor economici care desfăşoară activităţi în spaţiile publice închise care au un acoperiş, plafon sau tavan şi care sunt delimitate de cel puţin 2 pereţi, indiferent de natura acestora sau de caracterul temporar sau permanent din comunele Lespezi (2,79), Lețcani (1,88), Trifești (1,54), Țibana (1,83), Tomești (2,78), unde incidența cumulată a cazurilor la 14 zile este mai mare de 1,5 și mai mică sau egală cu 3/1000 de locuitori, este permisă fără a depăși 30% din capacitatea maximă a spațiului în intervalul orar 6,00-22,00. 
Art. 3 Este permisă prepararea hranei şi comercializarea produselor alimentare şi băuturilor alcoolice şi nealcoolice care nu se consumă în spaţiile prevăzute la art. 1, alin 1 și art. 2, alin 1. 
Art. 4 (1) Organizarea și desfășurarea în interior a activităților cinematografelor, instituțiilor de spectacole și/sau concerte din comunele Aroneanu (6,62), Oțeleni (3,02),unde incidența cumulată a cazurilor la 14 zile este mai mare de 3/1000 de locuitori, este interzisă.
(2) Organizarea și desfășurarea activității cinematografelor, instituțiilor de spectacole și/sau concerte din comunele Lespezi (2,79), Lețcani (1,88), Trifești (1,54), Țibana (1,83), Tomești (2,78), unde incidența cumulată a cazurilor la 14 zile este mai mare de 1,5 și mai mică sau egală cu 3/1000 de locuitori, este permisă cu participarea publicului până la 30% din capacitatea maximă a spațiului.  

Art. 5 (1) Activitatea cu publicul a operatorilor licențiați în domeniul jocurilor de noroc din comunele Aroneanu (6,62), Oțeleni (3,02), unde incidența cumulată a cazurilor la 14 zile este mai mare de 3/1000 de locuitori, este interzisă. 
(2) Activitatea cu publicul a operatorilor licențiați în domeniul jocurilor de noroc din comunele Lespezi (2,79), Lețcani (1,88), Trifești (1,54), Țibana (1,83), Tomești (2,78), unde incidența cumulată a cazurilor la 14 zile este mai mare de 1,5 și mai mică sau egală cu 3/1000 de locuitori, este permisă fără a depăși 30% din capacitatea maximă a spațiului.
Art. 6 Activitățile de organizare și desfășurare în aer liber a spectacolelor de tipul drive-in, spectacolele, concertele, festivalurile publice și private sau alte activități şi evenimente culturale sunt interzise în comunele Aroneanu (6,62), Oțeleni (3,02), Lespezi (2,79), Lețcani (1,88), Trifești (1,54), Țibana (1,83), Tomești (2,78), unde incidența cumulată a cazurilor la 14 zile este mai mare de 1,5/1000 locuitori. 
Art. 7 Se interzice organizarea de evenimente private (nunți, botezuri, mese festive etc) atât în spații deschise cât și închise (saloane, cămine culturale, restaurante, terase, baruri, cafenele, săli/corturi de evenimente etc) și desfăşurarea de reuniuni cu prilejul unor sărbători, aniversări, petreceri în spaţii închise şi/sau deschise, publice şi/sau private pe întreaga perioadă a stării de alertă pe teritoriul României.
Art. 8 Defășurarea activității târgurilor, bâlciurilor și a talciocurilor, definite potrivit art. 7 alin. (1) din Hotărârea Guvernului nr. 348/2004 privind exercitarea comerțului cu produse și servicii de piață în unele zone publice, cu modificările și completările ulterioare este suspendată pe întreaga perioadă a stării de alertă pe teritoriul României.

Art. 9 Pe întreaga perioadă a stării de alertă pe teritoriul României nu este permisă activitatea în baruri, cluburi, discoteci.

Art. 10 Circulaţia persoanelor în grupuri pietonale mai mari de 6 persoane care nu aparţin aceleiaşi familii, precum şi formarea unor asemenea grupuri este interzisă.

Art. 11 (1) În comuna Aroneanu (6,62), unde incidența cumulată a cazurilor la 14 zile este mai mare de 4 și mai mică sau egală cu 7,5/1000 de locuitori, se mențin măsurile privind interzicerea circulației persoanelor în afara locuinței/gospodăriei în zilele de vineri, sâmbătă și duminică în intervalul orar 20,00-5,00, cu următoarele excepții: 
a) deplasarea în interes profesional, inclusiv între locuinţă/gospodărie şi locul/locurile de desfăşurare a activităţii profesionale şi înapoi;
b) deplasarea pentru asistenţă medicală care nu poate fi amânată şi nici realizată de la distanţă, precum şi pentru achiziţionarea de medicamente;

c) deplasări în afara localităţilor ale persoanelor care sunt în tranzit sau efectuează călătorii al căror interval orar se suprapune cu perioada interdicţiei, cum ar fi cele efectuate cu avionul, trenul, autocare sau alte mijloace de transport de persoane, şi care poate fi dovedit prin bilet sau orice altă modalitate de achitare a călătoriei;

 d) deplasarea din motive justificate, precum îngrijirea/însoţirea copilului, asistenţa persoanelor vârstnice, bolnave sau cu dizabilităţi ori decesul unui membru de familie;
e) pentru deplasarea și participarea la slujbele religioase în perioada 3 aprilie - 4 aprilie 2021, în intervalul orar 20,00-2,00.  

(2) Măsurile prevăzute la aliniatul 1 sunt valabile până incidența cumulată a cazurilor la 14 zile va fi mai mică sau egală cu 3,5/1000 locuitori. 
Art. 12 (1)  În comuna Aroneanu (6,62), unde incidența cumulată a cazurilor la 14 zile este mai mare de 4 și mai mică sau egală cu 7,5/1000 de locuitori, se mențin următoarele măsuri:
a) obligaţia pentru operatorii economici care desfăşoară activităţi de comerţ/prestări de servicii în spaţii închise şi/sau deschise, publice şi/sau private, să îşi organizeze şi să desfăşoare activitatea în zilele de vineri, sâmbătă și duminică intervalul orar 5,00 - 18,00.
 b) activitatea operatorilor economici desfășurată în spații închise în domeniul sălilor de sport și/sau fitness, se suspendă.
(2) Măsurile prevăzute la aliniatul 1 sunt valabile până incidența cumulată a cazurilor la 14 zile va fi mai mică sau egală cu 3,5/1000 locuitori. 

Art. 13 (1) Se menține obligaţia pentru operatorii economici care desfăşoară activităţi de comerţ/prestări de servicii în spaţii închise şi/sau deschise, publice şi/sau private, să îşi organizeze şi să desfăşoare activitatea în intervalul orar 5,00 - 21,00 în comunele Oțeleni (3,02), Lespezi (2,79), Lețcani (1,88), Trifești (1,54), Țibana (1,83), Tomești (2,78), unde incidența cumulată a cazurilor la 14 zile este mai mai mică sau egală cu 4/1000 de locuitori.
    (2) Prin excepţie de la prevederile alin. (1), în intervalul orar 21,00 - 5,00, operatorii economici pot activa doar în relaţia cu operatorii economici cu activitate de livrare la domiciliu.

    (3) Prin excepţie de la prevederile alin. (1), unităţile farmaceutice, benzinăriile, operatorii economici cu activitate de livrare la domiciliu, precum şi operatorii economici din domeniul transportului rutier de persoane care utilizează autovehicule cu capacitate mai mare de 9 locuri pe scaune, inclusiv locul conducătorului auto, şi cei din domeniul transportului rutier de mărfuri care utilizează autovehicule cu masa maximă autorizată de peste 2,4 tone îşi pot desfăşura activitatea în regim normal de muncă, cu respectarea normelor de protecţie sanitară.

Art. 14 Măsurile stabilite la art. 1 – 6 din prezenta hotărâre se aplică pentru o perioadă de 14 zile, respectiv 03.04.2021-16.04.2021, urmând a fi reevaluate la finalul acesteia.

Art. 15 Regimul contravențional aplicabil pentru nerespectarea măsurilor dispuse este cel stabilit la art. 64-70 din Legea nr. 55/2020.
Art. 16 Comitetele Locale pentru Situații de Urgență au obligația informării operatorilor economici/instituțiilor care desfășoară activitățile menționate în prezenta hotărâre, despre măsurile adoptate. 
Art. 17 Inspectoratul pentru Situații de Urgentă ”Mihail Grigore Sturdza” al județului Iași, prin Secretariatul Tehnic Permanent al Comitetului Județean pentru Situații de Urgență Iași va transmite prezenta hotărâre membrilor Comitetului Județean pentru Situații de Urgență Iași, autorităților publice locale menționate în prezenta hotărâre.
PREȘEDINTELE

Comitetului Județean pentru Situații de Urgență Iași

 PREFECT,

MARIAN GRIGORAȘ

